钦定古今图书集成/明伦汇编/闺媛典/第174卷 > 何泮妻周氏
## 钦定古今图书集成/明伦汇编/闺媛典/第174卷 > 何泮妻周氏

按《广东通志》：“周氏，保昌人，庠生何泮妻。夫亡，氏年二
十二，奉姑养侄，教子元恺，成人旌表。”

===邓成章妻梁氏===按《广东通志》：“梁氏，始兴廪生邓成章妻。年十七适邓。
越十年，有三子，长必昌甫四岁，次必隆甫二岁。必显
始生。章随父贻宦游广西，病亡。讣至，氏摧裂不欲生。
久之，妯娌以言，餂曰：‘年少子穉，来日方长，奈何’？梁正
色谢曰：‘不幸至此，当以死守，敢有二心，贻羞两姓乎’？”
自后人莫敢言。梁秉志愈坚，益修内德，事翁姑以孝
称。子必昌，由乡贡任秀水县丞。氏孀居五十馀年，年
八十一终。